بالخير وبالشر وفي بعض الاحيان يقصدون شرط وينتجون خيرا من حيث لا يقصدون. هو كيدير الخير هو ما باغيش الخير باغي يدير لك الشر فإذا به الله جل وعلا يجعل من ذلك الشر خيرا رغم انفه
ولهذا رب العالمين هو المتصرف في مملكته سبحانه بيده ملكوت كل شيء لا شيء يشد عن ملكه سبحانه وتصرفه جل وعلا وهذه يعني هي عبرة قصص ما ذكر من العقاب الذي نزل بالامم البائدة مما ذكرناه قبل في هذا
يعني لأنه الله سبحانه وتعالى يجيب لنا قصص ديال يعني عادوا ثمودوا لوط وفرعون وكذا الى اخره ماشي الإنسان باش يقرا القصة يعني ليسرد ذلك سردا يعني يتمتع بترتيب الأحداث وكذا. القرآن يعني اعظم من هذا بكثير
القرآن يعني للتخليق باش يعطيك يعني اخلاق نفسية سلوكية وعقدية قبل ذلك وبعد ذلك. كان خلقه القرآن ولهذا دائما الإنسان لما يقرا القصص يرد البال فينما كانت شي قصة في القرآن
راه فيها الثمرة ديالها عنداك دوز على القسم بلا ما تقطف التمرة وديك التمرة هي لي تعطيك القوة باش تعيش في الزمان لي فيه الظلمات يعني الانسان راه الا ما تزوجش بحقائق الايمان القوية
كيقدر يوقع لو واحد الاضطراب عصبي وكيوقع كتير. ظروف ديال الأزمات بعدا ديال الشباب والعياذ بالله. بسبب عدم التغذي الروحاني المناسب. تحدث لهم يعني اضطرابات واهتزازات يعني ما كيبقاش مآمن براسو
وهذا كلو انه يعني سببه قلت انه يعني عدم تلقي وعدم التزود بهذه الثمار. ولذلك امرنا بقراءة القرآن وتدبره. هذا هذا مفتاح الكون يعني مفتاح الكون بما فيه من عنصر بشري
ديال بنادم الحضارة البشرية. والعلاقات الإنسانية في في اصغار يعني مكوناتها الى اكبر تصوراتها. يعني من اصغر المكونات اللي هي يعني العلاقات الفردية والعلاقات الاسرية اكبر المكونات اللي هي العلاقات الحضارية والتدافعات الدولية الكبرى. كل ذلك القرآن سطره في القصص القرآني وفي غيره. بالخصوص بالخصوص
وسط القرآن يعني علم الإجتماع الا صح التعبير. القرآني او الإسلامي موجود بالدرجة الأولى في القصص فها هنالك اذن يأخذ الإيمان حقائق او يأخذ الإنسان حقائق الإيمان. حقائق الإيمان من هذا القرآن
ويأخذ ما يفسر به العالم يعني شيء كبير بزاف نتائج عامة حقائق الايمان لتغذي نفسك وروحك وتقوي ذاتك وقدراتك على اختراق الحياة الاندماج فيها ولاد الزمان قبيح وكدا وكدا ومع ذلك ندخل فيه. ونعيش فيه ونسبح في بحره
فإذا هذه الثمار التي تؤخذ من القصص القرآني وقد ذكرنا الان في هذا التطويق ثمرتين الانسان المؤمن اذا اذا تزود لنفسه وتغذى لي ايماني فانه يستطيع الاندماج داخل البيئة مهما كانت
يشعر بالتحدي وهكذا المؤمن عبر التاريخ كتكون يعني الظلمة وصلت اشد مراحل كثيرة فديك اللحظة تتكون اذن ببزوغ الخير ولذلك شخصيا يعني يعني اجد نوعا من الانشراح بسبب يعني كثافة الظلام
يقولون نحن جامعون هداك جامع لما كيبدا يحصل كتعرف بأنه علامة ديال الخير يعني كما يعبرون دائما يعني اشتداد السحب وكذا الى اخره يؤذن بالامطار من غير هذا التاريخ في هادشي
قصص القرآن ما بعث نبي عبر التاريخ الا في لحظة اشتداد الظلم والظلمات ما وصلت الجاهلية العربية حالة ان الإنسان هو خص يتصور الإنسان شي دوقو فعلا يحضر الجانب الوجداني والذوقي التذوق الحقائق التاريخية باش تحس باش تشعر كم كانت
ظالمة يوصل الإنسان لدرجة انه يدفن بنتو كنقراوه كنعمرو به فمنا ولكن مكتعيشوش شيء غريب جدا انا معه لولا ان القرآن ذكره ما صدقته. ان شاء الله كون ماشي زعما راه لقيتها فالقرآن كاينة وإذا الموؤدة سئلت قول شي واحد تخربيق هادا مايمكنش مايمكنش
يعني الوحش ما كيديرهاش ما عمرنا ما شفنا الطيور ولا السبوعة ولا الكلاب ولا شي واحد كيجلس تا يعيا ويمشي يقتل يعني واحد الجرو من من الكلاب ديالو او من الأشبال ديالو مكيناش
يعني من الأشياء التي تناقض الفطرة الطبيعية في الأرض. مكيناش نهائيا والانسان اللي هو اعلى درجتين من حيث يعني الخلقة خلينا من الدين الان هادا باغي الطبيعة كيما خلقها الله
الإنسان تقوليه غادي يقتل ولدو ولا يقتل ولكن وقعت في التاريخ سجلها القرآن الكريم اذن هاد الإنسان شنو وقع لو؟ ما بقاش بنادم فقد الأدمية الصفة الإنسانية ديال فقدها اولئك كالانعام بل هم اضل
لما يفقد الانسان الفترة صافي فقد الموازين كلها هادشي غريب جدا يعلمون كثير من النوازل والقصص الغريبة جدا مما يحكيه بعض اصحاب رسول الله عليه الصلاة والسلام وهم يبكون بين يدي رسول الله كيحكيوها لسيدنا محمد يقولو اش درنا
مندكرو فيه الأسماء ديال الصحابة يعني يعني تكريما لهم الصحابي الذي كان في جاهليته وهو كيدفن بنتو وهي كتقلعلو التراب من لحيتو ولاخر لي كيلقيها في الجب هي نازلة وكتقولو يا ابتاه تغوت كتستاغت بباها وهو لي رماها
اي قلبنا هذا؟ يعني الوحش خير منو يعني فديك اللحظة الوحش خير منه يعني القطة ولا الكلبة اعز الله ذكراكم تبغيو تحولو ولادها مكتعضش. كتهز بشنايفها واحد الشوية ديال سنية
وتحولوا بواحد الرفق تهزو غي من الجليدة ديالو سبحان الله. تديه موضع من واحد المحنة واحد كذا. ويقرب لها شي واحد فديك اللحظة للي كترضع او ولدها غريب جدا اذن هذا كيفقد الميزان البشري ماشي الديني الديني راه معندهمش
فهاديك اللحظة كتجي النبوة لأن داك بنادم مبقاش صالح يعيش في الأرض فلما تشوف الأمور صافي تقلبت عرف بلي راه الخير جاي الخير جاي. ربي تعالى ما كيخليش الكون عاود يخسر
سبحانه عندو الميزان سبحانه جل وعلا عندو الميزان جل وعلا ولهذا يعني المؤمن يمتلئ روحا وريحانا يكون عندو منظار عندو يعني عندو منهج باش كيقرا التاريخ وكيقرا حركة الإنسان في الأرض
فحينما ترى يعني الأشياء وصلت من الظلم. ما لا يطيقه العقل البشري يفهم ولا يسمع الاعلام لي ملي يتبع التلفزيون يتهرسو ليه الاعصاب ديالو صافي ميوقعلوش المشكل بسبب انه داكشي ما كيقبلوش العقل
لا يقبله العقل ولا يقبله الوجدان. مما يحدث في الأرض من الظلم والطغيان والحل مكاينش الحل مكاينش اذا معنى ذلك ان الله يهيئ لهذه الأرض امرا واضحة تكلمنا عليها مرارا وتكرارا
بشائر بداية الخير قوية جدا فالمؤمن اذا يعيش امنا داخليا وايمانا وتكون له قدرة على الاندماج لانه واحد فتنين اما كتنعزل اما كتولي ضد البيئة وضد المجتمع كالعقلية يعني التكفيرية بكل صراحة. هادي عقلية انهزامية
عندو نقص في الإيمان وفي الفهم للدين. وطبيعة الحياة ما عندوش القدرة على الاندماج في المجتمع هذا راه المشكل النفسي عندو هاد العقلية هادي المشكل النفسي اكثر لي هو مشكل مفهومي
راه واحد النوع من يعني من العلاج اه مع صبري الداخلي هاد الأسلوب هادا يعني علاج ورد فعل باش كيعالج الجروح والشروخ لي وقعت لو داخليا اما من الناحية الشرعية باينة المقاييس وباينة الأحكام الشرعية. لأنه ضدها